gentaiscool/nusaparagraph_topic huggingface dataset:
Cireng alias aci goreng nyaéta jajanan anu wangun jeung rasa anu has anu geus dipikawanoh sarta dipikaresep ku ampir sakumna masarakat Indonésia. Cireng anu gurih tiasa ngajantenkeun saha waé kacanduan, ditambah ku sambel anu ngiringan ieu jajanan ti daérah Sunda. Cireng sorangan dijieun ku cara ngagoreng adonan kalayan bahan utama tipung tapioka atawa katelah pati. Dina kamekaranana sorangan, cireng geus ngalaman loba inovasi dina hal rasa jeung wangun. Dimimitian ti rujak sambel cireng, banyur cireng, sangu cireng, nepi ka cireng isian anu toppingna rupa-rupa saperti hayam, sosis, bakso, keju, jeung sajabana. Lamun indung kuring di imah, manehna resep nyieun cireng ku sangu anu geus ditumbuk samemehna, manehna nyebutkeun supaya sangu di imah heunteu kapiceun, sabab di kulawarga kuring teu resep ngadahar sangu anu geus tiis tur garing.

Topic: business
Mun masih keneh jadi siswa di sakola mah sabisa mungkin maksimalkeun kamampuan ku cara ngiluan ekskul atawa organisasi nu aya di sakola. Leuwih hade mun miluan ekskulna nepi ka serius tuluy boga kamampuan nu mumpuni jang ngiluan perlombaan, komo mun nepi ka meunang lomba mah. Jadi kamampuan urang nu dikembangkeun teh aya hasilna, lain saukur pangalaman hungkul. Biasana, ekskul nu loba ngahasilkeun acis atawa prestasi teh nyaeta ekskul olahraga jiga voli, futsal, jeunh sajabana. Mun geus bisa nguasai kamampuan, bakal dikirim jang ngiluan lomba, mun geus kitu mah oeluang meunang hasilna ge gede. Jadi, bari sakola urang ge bisa meunang prestasi, pangalaman, jeung hasil nu bisa dipetik.

Topic: sports
Lebaran dina agama islam aya dua, nyaeta kahiji Idul fitri anu biasa ku urang di sebut lebaran biasa hari kameunagan saenggeus puasa ramadhan 30 poe jeung hiji deui nyaeta idul adha atawa qurban jeung aya nu sok nyebut lebaran sapi. Di sebut lebaran sapi kusabab dina idul qurban urang di sarankeun qurban hewan ternak bisa domba, munding jeung sapi lamun di indonesia lamun di arab biasana onta. Hewan hewan anu di qurban keun lamun di agama islam di percaya bisa jadi kendaraan urang ngke di akherat lamun ngaliwatan sasak sirotolmustaqim. Daging daging hasil ti qurban di bagikeun ka jelema anu teu mampu, anu biasan tara ngadahar daging jeung umumna ayeuna mah di bagi rata ka sakabeh warga di lingkungan.

Topic: religion
Indonesia henteu ngan beunghar ku rupa-rupa basa, suku, kadaharan jeung tarian tapi oge warisan budaya. Salah sahijina nyaeta etu carita rahayatna anu geus diwariskeun sacara lisan ku kolot, nini, jeung guru di sakola. Sacara umum, carita rahayat teh anonim atawa pangarangna teu dipikanyaho. Carita rahayat mangrupa bagian nu teu bisa dipisahkeun tina kabudayaan Indonesia. ampir sakabeh wewengkon di Indonesia miboga carita rahayat na sorangan.Eweuh anu sapal saha mimitina anu ngajieun carita rahayat kitu komo anu carita rahayat anu aya hubungan na jeung legenda atawa asal usul misalkeun asal usul sangkuriang anu cenah kusabab najong pahahu matak jadi gunung tangkuban parahu. Carita carita rahayat anu model kawas kieu ceunah biasana ka wangun ku kapercayaan kapercayaan kolot jama baheula bisa jadi pikeun nyingsieunan budak atawa nyokot amanata atawa pituduh positif pikeun contoh dina kahirupan.

Topic: culture & heritage
Mun gaduh kasibukan dina padamelan terus teu aya waktos kangge beberesih di imah, ayeuna mah gampil. Kantun meser robot nu bisa ngabantuan dina beberesih imah. Ayeuna mah seueur rupa robot nu siap jadi asisten dina beberesih imah. Jadi, meskipun teu gaduh loba waktos jang beberesih, tinggal aktifkeun wae robot cleaner na, ke ge beresih nyalira. Teu kudu ditungguan atawa dikontrol, sabab tos otomatis bisa ngalakukeun tugas kaberesihan. Jadi, teu aya alasan deui jang teu beberesih. Yuk budayakeun hirup beresih, najan make robot ge! Supaya hirupna beresih jeung ngeunaheun. Komo ku robot cleaner mah kan leuwih efektif jeung efisien dina ngalakukeun pagaweanna.

Topic: technology
Kerjaan jadi kantoran, sidik henteuna, asupkeun database dina web internal pausahaan. Lila-lila robah jadi absen dina aplikasi heunteu di hp, mun absen langsung di update otomatis di grup WA bareng jeung kantor koordinat Google Maps (jadi nu teu di kantor teu bisa absen ngamanipulasi. lokasi. Datang jam 6 isuk-isuk, bisa balik jam 3. Datang jam 7 bisa balik jam 4. Datang jam 8 jeung balik jam 5. Paling anyar datang jam 12, sésana teu diitung datang sarta ogé anjeun meunang' teu tiasa absen upami langkung ti jam 12 siang. Kantor kuring baheulana mangrupikeun kantor tukang aplikasi Android anu damel sareng operator sélulér milik nagara sareng ogé sering damel sareng Kementrian. Lamun Sadérék dina program gawé bareng jeung dines, pasamoan bakal dipindahkeun ka hotél. Dinten ieu hotél, poé saterusna hotél éta, jsb. Senang tiasa tuang sareng nginum saloba anjeun resep di réstoran hotél sareng naon anu disayogikeun di ruang rapat, sareng kéngingkeun artos saku ogé. Kusabab kantor developer, bisa pakéan bebas, hayang kaos oblong atawa naon, datang maké sendal jepit teuing bodo, nu penting rapih tur sopan.

Topic: business
Tilu pendakwah milenial nu sering dijadikeun panutan generasi milenial. Nu kahiji nyaeta Ustan Hanan Attaki. Anjeunna seueur nyampaikeun dakwah tentang kahidupan nu deukeut sareng generasi milenial. Salian eta, aktif oge dina gerakan Pemuda Hijrah nu ngajadikeun seueur pamuda hijrah sasuai jeung nu diajareunna. Nu kadua nyaeta Ustadz Handy Bonny. Anjeunna sering dakwah diselingan ku guyonan, teras materi na ge sok nyangkut kana kahirupan remaja. Penapilanna nu nyentrik khas generasi milenial oge jadi daya tarik ti ieu pendakwah. Nu katilu nyaeta Habib Jafar. Anjeunna sok nyampaikeun materi dakwah melalui podcast di Youtube. Anjeunna sok ngajawab pertanyaan ku awaban nu saderhana jadi mudah dipahami ku jamaahna. Tuluy oge gayana nu nyentrik ngajadikeun anjeunna disebat ustadz milenial.

Topic: religion
Dispenser nyaeta salah sahiji alat elektronik nu bisa manaskeun cai jeung niiskeun cai sabab dijerona aya pemanas, pemanas ieu nu fungsina bisa manaskeun cai. Biasana dispenser digunakeun jang ngagolakeun cai. Tapi ayeuna mah aya dispenser jang manaskeun cai oge niiskeun cai. Mun jang manaskeun cai biasana mibogaan daya sakitar 200 nepikeun ka 300 watt. Cai nu ngalir atawa kaluar ngaliwatan keran warna beureum ngahasilkeun hiji tekanan. Sedengkeun cai nu tiis kaluar dina keran nu warnana biru. Aya sababaraha dispenser, dispenser biasa teu mibogaan jang manaskeun atawa niiskeun cai. Lamun dispenser nu bisa niiskeun jeung manaskeun cai mah eta ngaranna dispenser hot and cold.

Topic: technology
Cara ngalakukeun plank anu bener. Nu kahiji mimitian plank ku posisi nangkuban, leungeun handap jeung juru ramo suku di lantai, siku di handap taktak, leungeun handap nyanghareup ka hareup, mastaka rileks jeung titinggalian ka lantai. Nu kadua angkat awak ngagunakeun otot beuteung, tarik bujak ka arah tulang tukang, jaga awak ku posisi dina ceuli nepikeun ka ramo suku bisa hiji garis lururs. Pastikeun taktak turun, teu nempel ka ceuli. Nu katilu tahan posisi kieu salila 10 detik, karek tangkubkeun awak ka lantai. Tuluy ulang-ulang sababaraha kali. Lamun geus biasa, tahan posisi plank dina waktu 30, 45, nepikeun ka 60 detik.

Topic: sports
Popularitas badminton di Denmark sorangan teu bisa dipisahkeun tina tradisi jeung sajarah panjang badminton di Denmark. Taun 1920-30-an, sakaligus badminton asup ka Dénmark, loba balai anu diwangun di kota-kota leutik, balai ieu tuluy dipaké ku jalma-jalma pikeun maén bal jeung badminton. Nepi ka laun-laun badminton jadi salah sahiji olahraga anu cukup populer. Dénmark ogé salah sahiji nagara munggaran di Éropa anu ngembangkeun badminton serius, sahingga tungtungna sigana kawas dina alur, kompetisi muncul, lahirna atlit kuat, klub, puseur latihan jeung ngembangkeun organisasi. Popularitas badminton di Denmark sorangan teu bisa dipisahkeun tina tradisi jeung sajarah panjang badminton di Denmark. Taun 1920-30-an, sakaligus badminton asup ka Dénmark, loba balai anu diwangun di kota-kota leutik, balai ieu tuluy dipaké ku jalma-jalma pikeun maén bal jeung badminton. Nepi ka laun-laun badminton jadi salah sahiji olahraga anu cukup populer.

Topic: sports
Abdi bisa disebut rada sering tuang di restoran kalayan konsep all you can eat, tapi sering henteu hartosna unggal minggu atanapi unggal bulan sacara rutin, henteu sabab biasana gumantung kana anu diondang naha tiasa atanapi henteu. Bisa disebutkeun yen kuring mindeng dahar di réstoran all You can Eat, salah sahiji kaunggulan sakabeh nu bisa dahar réstoran teh nyaeta bisa disebutkeun  pilihan menu pikeun prasmanan jeung harga mayar harga teh imbang. teras nguntungkeun pikeun konsumén, teuing enya. Utamana pikeun jalma anu resep nyobian seueur jinis kadaharan, sareng jalma anu seueur tuang. Lamun dibeuli misah di tempat séjén éta bakal leuwih mahal, tapi dahar pisan bisa dahar, bakal langkung mirah.

Topic: food & beverages
Tilu pentingna nyiapkeun dana darurat dina kahirupan. Nu kahiji nyaeta sebagai bentuk tabungan jang ngahadapi masa sulit nu teu bisa diprediksi jeung datangna teu bisa diduga. Tah, sabab teu bisa diprediksi jeung teu bisa diduga eta teh jadi hal nu kudu diantisipasi ti ayeuna. Nu kadua nyaeta supaya ngahindari hutang. Mun keur darurat teh biasana sok ngahutang mun teu boga dana darurat mah. Mantakna, penting pisan nabung dana darurat supaya teu kungsi ngahutang atawa nganjuk ka batur. Nu katilu nyaeta jang kaperluan nu teu terduga. Dana darurat bisa ige dialokasikeun jang kaperluan nu teu terduga, misalna aya barang nu rusak padahal keur dipake pisan, tah bisa gunakeun dana darurat supaya teu nunda deui.

Topic: slice of life
Wall sit mangrupakeun olahraga nu dilakukeun ku cara diuk di deukeut tembok tuluy nempelkeun tonggong kana tembok jeung ngabentuk siku di bagian cangkeng jeung tuur. Posisi ieu persis siga orang nu keur diuk tapi teu ngagunakeun korsi atawa bangku. Pas keur ngalakukeun ieu posisi suku kudu rata jeung kabuka salega taktak. Beuteung ditahan jang ngawangun otot beuteung jeung cangkeng sarta tuur nu ngabentuk sudut 90 derajat. Olahraga ieu bisa dilakukeun 20 nepikeun ka 60 detik sakali, diselangan ku waktu istirahat sakitar 30 detik. Tuluy dilakukeun deui nepikeun ka cukup. Sairing waktu mah bisa oge nambahan 5 detik unggal sakali sesina.

Topic: sports
Hiji studi anu dilakukeun ku tim peneliti ti Universitas Florida sarta Wayne State University manggihan yén saloba 96 persén tina total pamilon  milih ngalakukeun ibadah salaku cara maranéhna nungkulan stress. Ibadah mangrupikeun waktos dimana urang nyambung sareng Anu Nyiptakeun. Kagiatan ieu saterusna mangaruhan kana katengtreman batin anu satuluyna ngajadikeun haté jeung pikiran leuwih rileks sarta otomatis, rasa setrés  langsung leungit. Sajaba ti éta, ibadah ogé mangpaat pikeun  ngaluarkeun énergi positip dina diri, nu pohara penting dina manajemen stress. Ibadah mangrupikeun cara anu pangsaéna pikeun ngaleungitkeun setrés. Ibadah mawa diri kana kaayaan euweuh, atawa jauh tina gelar harta, jabatan, gelar, jeung sajabana. Nalika sujud ka Gusti, manusa ngan ukur hamba-hamba anu henteu ngagaduhan kakuatan sareng ngan ukur ngarepkeun pitulung-Na pikeun salamet dina kahirupan.

Topic: slice of life
Kahadiran sapeda listrik jadi salah sahiji alternatif berkendara nu santai jeung hemat oge sehat. Pasalna, sapeda listrik teh bisa ngagunakeun mode manual jiga sapeda biasa nu digowes, bisa oge make mode otomatis nu tinggal di gas. Sapeda listrik teh kabilang masih jarang digunakeun ku masyarakat, sabab masih aya kandaraan motor nu dipandang leuwih efisien dina sagala hal. Padahal, sapeda listrik teh boga dampa positif, jiga ngurangan polusi, ngahemat pengeluaran, teu ngahasilkeun emisi tina bahan bakar, jeung sajabana. Dina seueur nu make na ge cenderung di kota besar, mun di kapung mah masih keneh jarang nu ngagunakeun, sabab minim sosialisasi tea janten teu ngarti perkembangan teknologi.

Topic: technology
Massa dina basa Latin "Missa" anu hartosna dikirim. Dicutat tina skripsi anu judulna Ngabakti kana Sakramen Rahayu di Luar Misa Nurutkeun Encyclical Ecclesia De Eucharistia Pasal 25 karya Scholastic Avrikrinus taun 2018, dina paguneman sapopoe, kecap misa teh hartina nyaeta Upacara Ekaristi. Tapi misa asalna tina rumus panutup Perayaan Ekaristi, dina basa Latin Ite, Missa Est! nu hartina indit, anjeun dikirim! Dina harti, pas nutup perayaan Ekaristi umat dibubarkeun ku mawa berkah ti Allah sarta maranehanana dikirim pikeun balik deui ka kahirupan sapopoe. Misa atawa perayaan Ekaristi gaduh tata cara palaksanaan anu disusun jeung diberlakukeun pikeun sakumna gereja mimitian ti bubuka, Liturgi Firman, Liturgi Eucharistic, Komuni jeung nutup.

Topic: religion
Gereja nyaeta tempat ibadah umat kristiani. Di Indonesia, gereja bisa dipanggihan di mana wae sabab jumlahna loba. Tapi nu menarik nyaeta di Indonesia aya gereja tertua sa Asia nu dibangun taun 1695 make material ti abad ka 17, nyaeta gereja Sion. Gereja Sion bertempat di Jakarta Barat. Gereja jadi tempat umat Kristiani ngayakeun penyembahan atawa kebaktian. Biasana kebaktian gereja diayakeun unggal poe Minggu isuk-isuk jeung hari raya umat Kristen. Unggal kota di Indonesia ngagaduhan bangunan gereja jang memfasilitasi umat Kristiani dina sarana ibadah. Bangunan gereja biasana sok dibere tanda salib di hareupeun atawa di luhureun bangunanna. Hal ieu nunjukkeun simbol identitas agama Kristen.

Topic: religion
Basa nuju sakola SMP keneh, Indi ngiringan ekskul badminton. Indi ngiringan ekskul badminton salila dua taun, nepi ka lulus sakola. Unggal latihan ekskul teh pasti we inditna jeung Rina, babaturan deukeutna. Hiji poe, Indi rek indit ka sakola jang latihan badminton, eh di tengah jalan teh ban motorna bocor, neangan tukang tambal ban jarauh, akhirna Indi nungguan babaturanna neang jang nulungan. Indi eureun nungguan banna ditambal teh sakira sajam. Giliran rek indit ka sakola, batur nu saekskul teh geus maju baralik. Ah Indi meuni keuheuleun pisan sabab harita teu bisa latihan. Isukna deui mah Indi rek indit leuwih siget ti biasana.

Topic: sports
Ngadahar kerang bisa disebutkeun sehat pikeun awak sabab kerang ngandung loba gizi anu alus pikeun kasehatan. Ieu kusabab kerang ngandung protein anu sae pikeun awak. Protein nyaeta salah sahiji zat gizi anu dibutuhkeun pikeun ngawangun, ngalereskeun, sareng ngajaga jaringan awak. Protein oge ngabantosan ningkatkeun metabolisme awak sareng ngirangan resiko obesitas. Kerang oge ngandung omega-3 anu loba. Omega-3 nyaeta asam lemak teu jenuh anu tiasa ngirangan resiko panyakit jantung, stroke sareng diabetes. Omega-3 ogé tiasa ngabantosan ngirangan peradangan sareng ningkatkeun kasehatan otak. Ku kituna, bisa dicindekkeun yen dahar kerang teh sehat pikeun awak sabab ngandung loba gizi anu mangpaat pikeun kasehatan, kayaning protein, omega-3, vitamin sarta mineral.

Topic: food & beverages
Upami aya waktu senggang, abdi sok ngadamel pizza di bumi. Cara ngadamel na gampil jeung teu kudu riweuh sagala rupa. Bahan utamana nyaeta tipung tarigu, ragi, jeung saos. Pizza biasana make topping sosis jeung bawang bombay nu digalokeun jeung saos cabe. Topping na bisa oge make keju mozarella atawa keju parud, kumaha salera we eta mah. Daripada meser kamahal-mahal tuluy teu kabagean sarerea, mending urang ngadamel wae di imah yuk! tutorial na seueur na google tinggal urang daek neangan na we. Rasana mah teu eleh ku pizza nu aya di PHD atawa Domino's ge. Jadi, yuk ah sasarengan ngahemat acis ku ngadamel pizza nyalira tibatan meser!

Topic: food & beverages
Atlét séjén anu berdarah Indonésia anu dina Olimpiade ieu nguatkeun tim nagara séjén. Manéhna nyaéta Setyana Daniella Florensia Mapasa atawa leuwih katelah Setyana Mapasa. Pebulutaski, 25 taun, ngawakilan Australia dina sektor ganda awéwé sareng pasanganna Gronya Somerville.

Atlét anu biasa disebut Tyana ieu lahir di Kawangkoan, Manado, 15 Agustus 1995. Nalika rumaja, Tyana jadi salah sahiji pamaén anu diprediksi bakal préstasi dina mangsa nu bakal datang. Taun 2013, anjeunna ngawakilan Indonésia dina Kejuaraan Junior Dunia anu lumangsung di Bangkok. Waktu éta, Tyana junun mawa imah medali pérak.

Sanggeus meunang éta acara, Setyana Mapasa tuluy narima tawaran ti tim pemandu Australia pikeun ngawakilan Nagara Kangguru. Anjeunna teras nampi tawaran sareng milih ngalih ti taun 2013. Samentawis taun 2014, Setyana dinaturalisasi supados janten warga nagara Australia.

Topic: sports
Sisi négatip damel di kantor anu katilu nyaéta kamungkinan ayana hubungan négatip sareng kolega di kantor. Kalayan tugas, tanggung jawab, sareng jabatan anu anjeun gaduh, tangtosna, anjeun bakal teras damel sareng jalma anu sami unggal dintenna. Naha anjeun sadar atanapi henteu, ieu tiasa ngajantenkeun anjeun bosen sareng rekan kerja anjeun. Papanggih jalma anu sarua, kitu ogé ningali jalma tangtu dina tanggal nu tangtu bisa jadi hiji rutinitas anu pikaboseneun. Leuwih ti éta, komo lamun aya kompetisi tersembunyi teu sehat, nempatkeun silih handap, atawa nyieun kagorengan di hareup atasan. Upami anjeun henteu saé dina mawa diri sareng berinteraksi sareng jalma sanés, hubungan anjeun sareng jalma-jalma di kantor tiasa rusak, sareng padamelan kantor henteu tiasa pikaresepeun deui.

Topic: business
Seueur jalma nganggap yén hobi mangrupikeun hiburan. Tapi sagigireun ti éta, hobi ogé mangpaat pikeun sagala rupa hal, boh pikeun kaséhatan jasmani boh rohani manusa. Salian ti pamakéan sorangan, hobi ogé bisa ngaronjatkeun solidaritas diantara sasama hobi. Salaku tambahan, numutkeun panaliti, gaduh hobi tiasa ningkatkeun kekebalan sareng ngajaga awak dina kaayaan prima. Mangpaat hobi anu anjeun tiasa kéngingkeun: 1. Méré waktos istirahat sakedap. Naha anjeun resep bosen dina sagala jinis padamelan anu monoton sareng diulang-ulang? Nya, hobi bakal masihan waktos istirahat tina padamelan anu teu aya tungtungna. Grameds tiasa ngecas énergi sareng motivasi anjeun ku ngalakukeun hobi anu anjeun pikahoyong sareng pendak sareng jalma sanés anu gaduh hobi anu sami sareng anjeun. 2. Hobi memicu jinis setrés anu séhat, langkung sibuk anjeun sareng jenuh anu anjeun hadapi ayeuna, langkung luhur tingkat setrés anjeun bakal karasa. Sibuk diri ku hobi tiasa ngajantenkeun anjeun telat damel, tapi anjeun moal ngarasa setrés sabab henteu aya tungtutan. Sanaos anjeun bakal sibuk, jinis setrés anu séhat bakal ngajantenkeun anjeun langkung produktif sareng énergi.

Topic: leisures
Lamun ulin ka daerah Sindanglaya luhur biasana urang datang ka Oray Tapa. Tapi sabenerna mah aya tempat obyek wisata anu sae jang dipake kemping atawa ngan saukur popotoan. Disebut alus jang popotoan lantaran aya tangkal pinus ngajejer anu ukuran panjangna sapertos tangga, aya nu pendek, aya nu panjang. Tangkal cemara ieu tumbuh di sisi kebon anu kosong jeung luas. Di bagian tukangna oge aya kebon jagong. Tapi hanjakal di tempat ieu teu aya kamar cai anu leres anu tiasa dipake. Aliran cai na oge pareum. Janten lamun urang hoyong ka cai kedah mapah ka handap ka mushola anu aya di handap. Tempat ieu lumayan cocok kanggo kempel-kempel seeuran lantaran tempatna lumayan gede. Tapi lamun hujan teu aya tangkal nu tiasa nahan cai hujan. Di bagian handap na aya kamar leutik anu tiasa dipake ngiuhan, tapi tempatna rada kotor jeung seeur runtah. Urang oge tiasa ngawangun tenda di tengah lapang na, tapi  kedah ati-ati lamun angin keur badag, tenda bisa hiber lantaran tatangkalan anu naha angin oge sakedik.

Topic: leisures
Kamiyastuff nyaeta bisnis tas anu dimimitian ku ibu rumah tangga anu namina Ipah. Usaha ieu diadegkeun alatan kahayang Ipah pikeun mantuan meringankan beban kauangan kulawarga tanpa kudu ngurangan tanggung jawabna salaku ibu rumah tangga. Ipah reueus kana prestasi anu diraih dina karirna, sapertos tiasa nyiptakeun pagawean pikeun masarakat sabudeureunana ngaliwatan Kamiyastuff. Ipah ngalalakon loba bajoang basa kakara ngamimitian usaha Kamiyastuff, ti mimiti tempat produksi nu ngan hareupeun teras imahna nepi ka sakapeung sok kudu daek ngahujanan, nepi ka ngagarapna. proses bungkusan jeung ngirimkeun produk ka konsumen anu mindeng rada jauh ti imahna. Sangkan Kamiyastuff bisa leuwih dipikawanoh, ahirna Ipah mimiti nyoba ngahontal saluran digital pikeun ngical produk Kamiyastuff lantaran genah dina promosi produk.

Topic: business
Sadaya lagu daerah pasti gaduh pesan atawa makna nu disapaikeun jang masyarakat, bisa bentukna pangajaran, papatah, jeung sajabana. Misalna dina lagu daerah Tokecang (Jawa Barat), makna pangajaran nu hendak disampaikeun nyaeta mu hirup teh ulah sok sarakah, egois, mikirkeun sorangan, komo mun nepi ka ngahak kana hak batur. Makna ieu teh berguna bisa jang ngajalani kahirupan di dunia. Kitu oge jeung lagu daerah nu judulna Ayam Den Lapeh (Sumatera Barat) nu gaduh makna imbaan supaya tong larut teuing dina kasedihan, kudu inget bahwa dibalik sedih teh aya bahagia. Salian dua eta, loba keneh lagu daerah nu maknana jero jang kahirupan. Jadi, yuk pahami makna lagu daerah supaya bisa nyokot hikmahna jang kahirupan!

Topic: culture & heritage
Chromebook oge gaduh sababaraha kakurangan dibandingkeun jeung laptop anu kedah diperhatikeun sateuacan urang milih laptop biasa atawa Chromebook. Lamun dibandingkeun jeung laptop konvensional, Chromebook hanjakalna boga kamampuan anu terbatas. Aplikasi komputer anu biasana tiasa dijalankeun dina Windows atanapi MacOS bakal sesah dipanggihan dina Chromebook. Sanajan kitu, urang masih bisa neangan alternatif sejen, contona ngagunakeun versi Android tina aplikasi anu bade dianggo. Chromebook oge moal ngijinan urang masang aplikasi ti pihak katilu sangkan ekosistemna tiasa leuwih aman jeung nyaman kanggo dipake. Sadaya aplikasi web sareng Android dina Chromebook bakal disebarkeun ngaliwatan saluran resmi Google, kalebet Chrome Web sareng Play Store di jerona.

Topic: technology
Tilu hal nu bisa dilakukeun supaya ngajaha hubungan hamonis jeung pasangan. Nu kahiji nyaeta libuan ka tempat anu asri. Unggal aya waktu luang, sempekeun liburan jeung pasangan supaya bisa nambahan rasa nyaah jeung quality time. Nu kadua nyaeta bereskeun pagawean imah babarengan, supaya bisa ningkatkeun kerjasama jeung kakompakan. Nu katilu nyaeta cobaan bere apresiasi ka pasangan masing-masing. Apresiasi teh jadi salah sahiji hal penting nu bisa ningkatkeun semangat jeung ningkatkeun kapercayaan. Tah tilu hal eta teh penting pisan dilakukeun supaya bisa ngalanggengkeun hubungan jeung pasangan, ulah nepi ka renggang komo teu sillih percaya mah. Kudu silih dukung dina sagala hal dina kahirupan.

Topic: slice of life
Sacara gurat badagna, téknik ieu dipisahkeun kana téknik diajar "supervised" nya éta ngagunakeun data latihan anu ngawengku kaluaran anu dipikahoyong jeung "unsupervised" nyaéta ngagunakeun data latihan tanpa kaluaran anu dipikahoyong. Kecerdasan jieunan (AI) nyaéta "langkung pinter" sareng diajar langkung gancang kalayan langkung seueur data, sareng unggal dinten, perusahaan ngahasilkeun bahan bakar ieu pikeun ngajalankeun pembelajaran mesin sareng solusi pembelajaran jero, duanana agrégat sareng sasari tina gudang data sapertos Amazon Redshift, anu lengkep akurat ngaliwatan "clustering". "kakuatan sareng Mechanical Turk, ogé ditambang sacara dinamis via Kinesis Streams. Salajengna, kalayan naékna IoT, téknologi sénsor sacara éksponénsial ningkatkeun jumlah data anu bakal dianalisis - data tina sumber sareng tempat sareng objék sareng kajadian anu saacanna ampir teu kacekel.

Topic: technology
Maen musik lain sakadar hobi anu bisa nyenangkeun hate, tapi oge bisa mere loba mangpaat pikeun kahirupan urang. Salah sahiji kauntungan utama maen musik nyaeta tiasa ngirangan setres sareng ningkatkeun kualitas kahirupan urang. Nalika urang maenkeun alat musik, otak urang ngaluarkeun endorfin anu ngabantosan ningkatkeun mood sareng ngirangan setres. Salaku tambahan, maen musik oge tiasa ningkatkeun kamampuan kognitif urang. Studi geus ditembongkeun yen barudak anu diajar maen musik condong skor unggul dina tes kamampuhan verbal jeung matematik. Nyatana, maen musik oge tiasa ngabantosan ningkatkeun kamampuan ingetan. Maen musik oge cara efektif pikeun ngamekarkeun kaahlian sosial jeung kaahlian interaksi. Lamun urang maenkeun musik babarengan jeung batur, urang diajar kerja sama jeung ngarti masing-masing jelema. Janten, upami anjeun gaduh waktos luang, pertimbangkeun ngeusian waktos eta ku maen musik.

Topic: leisures
Kereta Api jadi salah sahiji transportasi jang wisatawan ti Bandung ka Jakarta. Lamun naek kereta api, durasi perjalanan ti Bandung ka Ibu Kota sakitar 2,5 nepika 3 jam. Kereta Bandung - Jakarta, bisa naek ti Stasiun Bandung turunna di Stasiun Gambir, atawa bisa oge naek ti Stasiun Kiaracondong turunna di Stasiun Pasar Senen. Aya dua jenis kelas kanggo kereta Bandung - Jakarta, nyaeta ekonomi jeung eksekutif nu bisa dipilih calon penumpang. Lamun kereta eksekutif Bandung - Jakarta jadwalna kawas kieu: berangkatna jam 05.00 - 07.45 WIB, 06.10 - 08.50 WIB, 08.50 - 11.55 WIB, 11.10 - 14.14 WIB, 15.15 - 17.55 WIB, 19.20 - 22.06 WIB. Harga eksekutif nyaeta Rp 145.000.

Topic: leisures
Sedekah jadi salah sahiji ajaran nu babari diinget jeung dilakukeun. Sedekah teh ngandung seueur kautamaan, salah sahijina nyaeta nutup kaburukan-kaburukan nu bakal datang, sapertos nu dicaturkeun dina hadist riwayat Thabrani yen "sedekah teh nutup 70 panto kaburukan". Jadi, ngalakukeun sedekah teh sabenerna mah hakekatna jang ngalindungi diri urang sorangan tina hal kaburukan. Sedekah teh bisa dilakukeun iraha wae, di mana wae, jeung kumaha wae. Teu kedah wae barang, tapi tiasa oge sedekah elmu atanapi kamampuan. Sedekah ge tiasa jadi media jang nguji kakhlasan urang dina ngalaukeun sesuatu, supaya urang kabiasaan ngalaksanakeun ikhlas. Subhannallah pisan balesan jeung kautamaan tina ieu ibadah.

Topic: religion
Mesin cuci nyaéta pakakas anu fungsina pikeun nyeuseuh baju atawa lawon pikeun kaperluan rumah tangga atawa pikeun kaperluan usaha, dina ngagunakeun mesin ieu pohara mantuan pikeun ngaréngsékeun pagawéan ibu rumah tangga sabab nalika nyeuseuh maké mesin, ieu ibu-ibu bisa ngalaksanakeun kagiatan séjén tanpa kaganggu. ku kagiatan ngumbah. Numutkeun panalungtikan di 1886 awéwé fetched cai dalapan nepi ka sapuluh kali unggal poé ti pompa cai, sumur, atawa spring. Prosés nyeuseuh baju téh capé jeung loba waktu, dimimitian ku ngarendam baju terus digosok hiji-hiji, sanggeus éta baju bakal dikumbah ku cai anyar, sarta tahap paling capé nyaéta wringing baju kaluar ku leungeun jeung lajeng garing aranjeunna dina panonpoé panas.

Topic: technology
Pull up bar tiasa dianggo kanggo latihan kakiatan leungeun. Aya nu gaduh pendapat make dumbbell leuwih karasa parubahan dina otot leungeunna, nanging latihan leungeun make pull up bar gaduh seueur kaunggulan. Upami ditingali tina pangaosna latihan make pull up bar leuwih mirah kusabab pangaos alat na saleresna leuwih mirah dipasaran dibandingkeun dumbbell. Ngalatih leungeun make pull up bar tiasa ngajieun otot urang saimbang kusabab dina gerakan pull up sanes otot leungeun hungkul anu kalatih, nanging otot-otot nu sejen oge ngilu ka latih, sapertos otot tak-tak, dada, sareng tonggong. Kusabab kaunggulan-kaunggulanna pull up bar leuwih hade upami dianggo pikeun ngalatih otot leungeun.

Topic: sports
Piala Dunia FIFA (Basa Inggris: FIFA World Cup) atawa mineng disebut Piala Dunia, nyaeta hiji kompetisi sepak bola internasional anu dilombakeun ku tim nasional lalaki senior anggota Federasi Sepak Bola Internasional (Federation Internationale de Football Association, FIFA), badan anu ngatur sepak bola dunya. Kajuaraan ieu dilaksanakeun unggal opat taun ti saprak turnamen kahiji taun 1930, iwal ti taun 1942 jeung 1946, nu teu dilaksanakeun lantaran Perang Dunya II. Juara Piala Dunia ayeuna nyaeta Argentina, anu meunang turnamen 2022 di Qatar. Piala Dunya mangrupa salah sahiji kompetisi olahraga anu paling seeur ditongton di dunya, malah luewih ti nu lalajo Olimpiade; diperkirakeun 715,1 juta jalma di sakuliah dunya lalajo pertandingan final Piala Dunia FIFA 2006 anu diayakeun di Jerman.

Topic: sports
Jajanan Kalibata. Lokasina aya di deukeut Stasiun Kalibata di gigir Apartemen Kalibata City, persis pisan di seberang rel kareta. Pusat jajanan di Kalibata ieu buka ti jam 4 sore nepi ka wengi sekitar jam 10 atawa jam 11-an. Didieu aya beraneka jajanan jeung kuliner, jiga bakso, seblak, ayam bakar, jeung anu sejenna. Rame diserbu wae pengunjung, boh eta pengunjung anu nembe uih damel atawa pengunjung anu emang ngahaja jajan kadinya. Lamun anjeun angkatna ti arah Manggarai, anjeun bisa naek KRL arah Bogor terus turun di Stasiun Kalibata, papah sakedik atos dugi. Lamun anjeun ti arah Bogor, anjeun oge tiasa naek KRL ka arah Jakarta Kota. 

Topic: food & beverages
Di Indonesia hususna dina suku Dayak sumpit nyaeta pakakas tradisional nu dipake ku suku Dayak pikeun moro sato di leuweung samemeh nganggo senjata modern. Satona biasana kijang, babi hutan, manuk sareng sato anu sanesna pikeun dikonsumsi. Sumpit dijieun tina kai anu teuas. Wangunna buleud panjangna nepi ka 2 meter, diameter batang sumpit 2 cm jeung diameter liangna 1 cm. Pikeun nyieun senjata ieu merlukeun presisi supados akurasina alus. Pelor sumpit (disebut damak) dijieun tina awi atawa sajenis tangkal korma (nibung). Batang awi ngawujud jadi bilah leutik anu ujungna lancip sarta seukeut. Samemeh dipake pikeun moro, sumpit diolesan ku geutah tangkal beracun (nipoh), sangkan sasatoan buruan anu kapangaruhan ku karuksakan bakal maot sakedeung.

Topic: culture & heritage
Urang paling resep guyang di walungan atawa kulah. Mun tiap beres sakola SD, pasti urang ngajak babaturan jang guyang. Mindengna mah guyang di kulah sabab mun di Cianjur mah tiap imah geus pasti aya kulah. Ngaran babaturan urang teh Dudul, sabab Dudul mah boga kulahna nu rada gede, jadi mindengna guyang di kulah manehna. Ari baheula mah teu ngarti gerakan-gerakan guyang teh, jadi ngan kukucibekan weh maen cai. Tapi sabab keur leutik mindeng guyang, jadi kabawakeun ayeuna lamun keur renang teh rada bisa hal-hal dasar. Contona ngapung dina jero cai. Jadina teu sieun tikelelep lamun kanu jero ge da geus PD tea.

Topic: sports
Ngabakti ka orang tua jadi salah sahiji ibadah nu luar biasa pahalana. Doa orang tua, khususna doa indung, bakal jadi hal nu dikabulkeun ku Allah SWT jang kabaikan urang. Ridho Allah teh ayana dina ridho nu jadi indung. Mun urang mupusti indung, ngajadikeun indung jiga ratu, maka rezeki urang ge bakal ngalir ngalimpah. Tapi sabalikna, mun urang joledar ka indung, rezekina ge bakal hese. Inget hadist Rasulullah SAW ngeunaan jalma nu kedah dipihormat nyaeta ibumu, ibumu, ibumu, lalu bapakmu. Hal ieu ngabuktikeun bahwa indung teh penting pisan dina kahirupan urang sabab geus ngandung urang tuluy ngadidik nepi ka akhir hayat. Ku kituna, yuk ah urang muliakeun orang tua supaya urang ge dipaparin kamuliaan. Pupusti indung bapak samemeh aranjeunna teu aya deui.

Topic: religion
Salian ti cendol, aya oge minuman khas Bandung anu warnana hejo. Tapi minuman ieu tos jarang diical di mana-mana kusabab seeur barudak ngora anu leuwih resep kanu boba tibatan cingcau. Cingcau gaduh tekstur lembut siga ager anu didamel ti daun cincau hejo. Tesktur siga ager ieu ayana ti daun cincauna asli, janten teu kedah ngangge gelatin deui. Baheula cingcau ngan saukur cingcau dicampur gula bereum anu cair, tapi kadieunakeun aya eskrim cingcau anu dijieun ti santen. Eskrim cincau rasana seger pisan, aya tekstur lembut ti cingcauna, aya tekstur eskrim ti santen na, aya oge tekstur cai ti gula bereumna. Rasa cingcau nu asli emang rada pait sakedik, matakna biasana disajikeun jeung gula.

Topic: food & beverages
Aya loba cara pikeun meunagkeun panghasilan, boh ku gawe di kantoran atawa muka usaha  atawa wirausaha urang sorangan.  Tapi loba keneh jelema anu leuwih milih di gawe kantoran, kusabab di rasa leuwih aman jeung nyaman. Di gawe di kantor masih keneh jadi pilihan anu nguntungkeun, khususna upama anjeun mangrupakeun jinis individu anu ngudag karir jeung langkung nyaman di gawe pikeun jalma sejen kusabab teu wani nyokot resiko. Batur lewuh hayang di gawe kantoran kusabab lamun urang di gawe di kantor  urang bakal meunang panghasilan anu pasti dina bentuk gajih unggal bulan. Nominal biasana tetep per bulan iwal urang naek pangkat jadi aya kanaekan panghasilan dina hiji titik salian ti eta teu bisa di hindaran yen pagawe kantoran leuwih di tingali sarta di hormatan ku masarakat kusabab dia gaya bajuna anu rapih. 

Topic: business
Maen sapedah atawa olahraga bersepeda oge jadi salah sahiji olahraga anu loba di pikareseup ti leutik. Jaman keur leutik basana lamun maen sapedah bari jalan jalan jeung jajan atawa babalapan jeung babaturan. Sapedah oge alat olahraga anu ramah lingkungan jeung séhat. Lamun rek ka sakola oge urang sok bareng naek sapedah. Sapedahan  meski niat na keur leutik ngan keur ulin tapi sapedah oge salah sahiji olahraga anu alus pisan keur kasehatan.  Sapedahan ngajadikeun urang leuwih bisa fokus jeung nyaimbangkeun gerak awak urang. Sapedahanan teh salian ti olahraga luar anu bisa  nguatkeun otot, nambah stamina jeung sajabana oge bisa  ngalatih otak urang. Sapedahan kan kudu fokus, kudu saimbang eta nu ngajieun otak urang terus mikir keur sapedahan.

Topic: sports
Imah pikeun urang Jawa lain ngan ukur tempat cicing, tapi ogé mangrupa unit atawa simbolis pikeun nu bogana. Ku cara kitu, posisi imah jadi cerminan kapribadian jeung kahirupan pangeusina. Nganalisis imah adat Jawa sarua jeung ngabahas urang Jawa jeung budayana sacara gembleng. Struktur wangunan imah Jawa mangrupa susunan kamar, anu ngagambarkeun wangunan has saperti pendhapa, pringgitan, dalem, dapur, gandhok, jeung gadri. Patalina ieu struktur mangrupa struktur anu prosés perwujudanna loba dipangaruhan ku mitologi jeung kosmologi Jawa. Hartina imah adat Jawa lain ngan saukur tempat panyumputan (fungsi praktis), tapi ogé dihartikeun minangka wujud perwujudan cita-cita jeung sawangan hirupna atawa fungsi simbolis.

Topic: culture & heritage
Resep milarian tempat kanggo popotoan? Hayu urang ka Taman langit pangalengan. Tempat ieu nyuguhkeun opat pangalaman sakaligus, nyaeta pamandangan kota, gunung, laut, jeung pamandangan kebon enteh. Teu heran lantaran tempat ieu aya di  1670 meter di luhur permukaan laut. Lokasina di Desa Sukaluyu, Kecamatan Pangalengan, Kabupaten Bandung. Tempat ieu tos tiasa dilewatan ku motor jeung mobil, tapi pas nepi di kebon enteh jalan ngan cekap kanggo hiji mobil hungkul. Tiket asup ka Taman Langit Pangalengan murah pisan, ngan sapuluh rebu. Upami bade datang ka tempat ieu tong miceun runtah di mana wae nya, lur! Hayu urang jagi kaaslian alam Indonesia.  

Topic: leisures
Ngaji kitab koneng geus jadi tradisi di pondok pasantren. Metode ieu bisa jadi metode pembelajaran bahasa Arab nu efektif, mulai ti khataman, semaan, oge sorogan. Ngaji kitab kuning bisa jadi metode diajar bahasa Arab sabab aya sababaraha kaunggulan saperti aya 4 maharoh dina diajar bahasa Arab, nyaeta kalam, qiroah, kitabah, jeung istima. Dina kaopat eta maharoh bisa dimeunangkeun dina ngaji kitab koneng. Lamun metode semaan, jadi kyai macakeun hiji-hji kalimat tangtuna arurang ngadengekeun jeung meunangkeun maharoh istima dijerona. Tuluy sabari mere makna oge urang meunangkeun mahoroh qiroah dina proses ngadangukeun bacaan kyai. Hak eta oge bisa ngalobakeun kosakata dina bahasa Arab. Ku rupa=rupa kitab nu dipake oge bisa nyieun urang beuki lega diajar bahasa Arab.

Topic: religion
Emang teu sakabehna urang mibogaan tatangga anu bageur, aya oge tatangga anu sok ngaganggu ku paripolahna sorangan jadina teu nyieun urang ngarasa nyaman jeung aman. Siga ngagandengan lantaran nyetel musik anu tarik pas isuk-isuk, padahal urang masih keneh keur istirahat da cape keneh ku sabab gawe lembur. Atawa nu ngaduruk sampah sangeunahna, jadina kaambu ngulibek haseupna asup ka imah urang. Hal ieu nu nyebabkeun stres jeung teu nyaman jadina teh mangaruhan oge kana kasehatan mental jeung fisik urang sorangan. Urang oge jadi ngarasa terisolasi jeung ngarasa kurang dihargaan salaku anggota masarakat. Mun urang ngarasa teu aman jeung teu nyaman tangtuna bisa mangaruhan kana kualitas hirup urang sacara keseluruhan.

Topic: slice of life
Tanah air Indonesia beunghar pisan ku lagu-lagu rahayat. Ampir unggal wewengkon gaduh lagu sorangan minangka gambaran kahirupan masarakat satempat umumna. Lagu daerah oge janten media kanggo ngabentuk karakter masarakat. Contona nyaeta tembang Tokecang anu aya di wewengkon Jawa Barat jeung mangrupakeun sajenis tembang pikeun iringan kaulinan barudak. Nepi ka ayeuna can kanyahoan sacara pasti saha nu nyiptakeun tembang rahayat Tokecang, tapi sacara umum tembang rahayat mangrupa hasil kreasi jeung refleksi sesepuh lokal nu loba ngandung ajen moral jeung talatah luhung. Dina basa Sunda, tembang Tokecang nyaritakeun jalma anu loba teuing dahar jeung sarakah nepi ka beres kabeh dahareunana dibagi-bagi ka batur.

Topic: culture & heritage
Laptop Predator mangrupikeun laptop gaming anu diproduksi ku Acer, sareng dirancang pikeun nyayogikeun kinerja anu pangsaena dina gaming sareng aplikasi beurat anu sanes. Laptop Predator gaduh desain agresif kalayan awakna didamel tina logam sareng plastik awet. Posisi keyboard sareng touchpad diatur ku cara pikeun kanyamanan pangguna nalika maen kaulinan. Laptop Predator dilengkepan layar ukuranana 15,6 inci atawa 17,3 inci, kalayan resolusi Full HD atawa 4K. Layar ieu oge dilengkepan ku tehnologi IPS nu nyadiakeun gambar jelas tur seukeut. Laptop Predator didamel ku prosesor Intel Core i7 atanapi i9, anu mangrupikeun prosesor panganyarna kalayan kinerja anu gancang sareng efisien. Salian ti eta, laptop ieu oge dilengkepan ku RAM nepi ka 32GB sareng kartu grafik Nvidia GeForce RTX anu mampuh ngahasilkeun kinerja grafik anu sae pisan.

Topic: technology
Becak mangrupikeun salah sahiji angkutan umum tradisional anu nepi ka ayeuna aya keneh. Cara ngajalankeun becak nyaeta digoes siga sapedah, ngan rodana aya tilu, bari di hareupna aya korsi jang diuk panumpangna. Cara naek becak urang kudu datang ka pangkalan becakna, ngomong ka amangna bade kamana, tuluy naek kana becakna. Kusabab korsi jang diukna ngan aya hiji, panumpangna oge ngan cekap ku hiji jalma. Lamun keur hujan biasana bakal aya siga hordeng tina plastik anu bakal nutupan becakna ameh caina henteu beunang kana panumpang. Lamun geus sampe di tempat anu dituju, urang turun tina becakna. Bayaranna biasana bakal leuwih mahal tibatan ojeg jeung angkot, soalna tanaga digoes ku amangna jadi leuwih capek tibatan ojeg jeung angkot anu make tenaga mesin. 

Topic: slice of life
Seri Canon 5D mangrupikeun séri kaméra DSLR "workhorse" pikeun fotografer profésional dina sagala rupa widang, kalebet kawinan, perjalanan, bentang, jsb. Sedengkeun pikeun Olahraga, liputan, perang, juara masih 1DX mk II anu kinerja sarta durability masih luhur 5D. Saban generasi robah, ti generasi I ka II, II nepi ka III, salawasna aya loba perbaikan. Kumaha upami III dugi IV? Sabenerna, lamun kasampak sabudeureun, kualitas Canon 5D mk III dirilis dina 2012 pohara alus sarta masih relevan keur dipake dina karya ayeuna. Tapi jamanna robih sareng téknologi ogé parantos ningkat, janten Canon ogé kedah nga-renew séri 5D ieu supados henteu mundur pesaingna. Ti pengumuman tina Canon 5D mk IV, bisa ditempo yén Canon masih yakin tur serius ngeunaan ngembangkeun inovasi anyar pikeun kaméra DSLR, sanajan paling poto jeung video hobi malah sababaraha professional geus dimimitian pikeun pindah ka sistem kaméra mirrorless.

Topic: technology
Ngajaga kapercayaan teu babari. Jaga kapercayaan nu geus diberekeun babaturan ka urang. Kitu oge sabalikna. Lantaran jelema nu teu dipercaya ku batur, bakal jadi euweuh harga dirina. Ku sabab kitu, kapercayaan teh dianggap hiji hal nu mahal hargana, jeung di mana-mana teu bisa dibeuli. Kapercayaan bakal dimeunangkeun ku jelema, biasana merlukeun waktu nu lila jeung dipeunteunna sacara objektif ti batur. Jelema nu geus berhasil dipercaya ku babaturan, bakal diangkat atawa ditunjuk jadi pamingpin misalna pas gawe bareng kelompok, atawa nyepengan amanah anu leuwih luhur, jeung oge bisa babari meunangkeun mun misalna urang rek nginjeum duit, lamun urang keur ngabutuhkeunna. Jadi, urang kudu ngajaga jeung ngarawat kapercayaan ti babaturan nu geus dibikeun ka urang.

Topic: slice of life
Cara ngarah usaha teh lila jeung teu babari bangkrut. Nu kahiji bati tina usaha teh tong babari beak, urang kudu bisa ngagolangkeun. Usahakeun mun meunang duit bati ulah dibeulikeun kana kabutuhan sorangan, tapi kudu kana kabutuhan usaha, ngameh usahana leuwih ngagedean, mun ku urang dicoceng wae bakal tereh bangkrut. Nu kadua urang kudu nyieun catetan, boh eta catetan pengeluaran atawa pendapatan. Ieu siga sepele tapi penting pisan, sabab memori otak jelema mah babari poho. Nu katilu ulah mindeng dianjukeun, ieu fatal pisan. Komo mun nganjukeun ka jelema nu tara mayar hutang mah. Tangtuna salian ti ngahambat kana perkembangan wirausaha, oge bisa wae pait-paitna usaha urang bangkrut.

Topic: business
Jujur dina Islam nyaéta usaha pikeun salawasna nyaluyukeun lampah jeung ucapan. Kahayang pikeun jujur ​​ngabalukarkeun hiji muslim salawasna dipercaya dina lampah, ucapan, jeung lampah kongkrit unggal poé. Pentingna jujur ​​pikeun umat Islam parantos dicontoan ku Rasulullah SAW anu ngagaduhan gelar Al-Amin, sareng Abu Bakar salaku Ash-Shiddiq. Teu anéh lamun duanana boga kapercayaan pinuh ku umat Islam. Jujur nyaéta paripolah anu positip ku cara nyarios anu bener, henteu curang, sareng lampah sareng ucap anu henteu kontradiktif. Kalakuan jujur ​​ngabalukarkeun umat Islam meunang kapercayaan ti lingkungan sabudeureun. Paréntah jujur ​​geus didaptarkeun dina Qur'an jeung hadits. Salah sahijina aya dina Al Ahzab ayat 70.

Topic: religion
Salah sahiji olahraga ringan nu sering pisan dilakukeun ku sabagean besar manusa nyaeta push up. Push up teh dilaksanakeunna bisa make alat bantu mangrupa bar, atawa bisa oge teu make alat nanaon. Jadi, push up teh dilakukeun ku cara angkat awak dina posisi nangkuban, angkat sajangkung leungeun, jari sampean jadi tumpuan di ujung, tangan jadi tumpuan di hareup. Awakna luruskeun tuluy mulai naek turun lalaunan. Tong gancang teuing, laun we supaya karasa kana pembentukan ototna. Biasana push up teh sok dina luhureun matras olahraga supaya teu leueur talapak tanganna nu jadi tumpuan. Saseri push up teh nyaeta normalna sapuluh itungan.

Topic: sports
Naek transportasi umum teh dianjurkeun pisan ku pamarentah, sabab bisa ngurangan kamacetan jeung ngurangan pencemaran udara. Transportasi umum teh bisa muat loba jalma dina waktu jeung angkutan nu bareng. Jadi angkutan umum teh dianggap leuwih efisien mun mang kesadaran masyarakatna tos terbuka sadayana. Salian bakal ngurangan macet jeung pencemaran udara, naek kendaran umum oge bisa ngahemat pengeluaran bahan bakar minyak, sabab kaberadaan na teh teu bisa diperbarui. Mantakna, yuk leuwih bijak deui dina ngagunakeun transportasi umum! Kurangan make kandaraan sorangan, yuk mulai beralih kana transportasi umum supaya leuwih efisien jeung efektif! Dukung babarengan program pemerintah demi ngajaga kahirupan di masa depan!

Topic: slice of life
Tempat wisata di Kuningan nyaéta leuweung désa Setianegara. diditu aya Leuweung ieu nawiskeun sensasi liburan di alam kalayan hawa anu tiis sareng seger, tangtosna. Leuweung anu kaasup kana kacamatan Cilimus téh beunghar ku flora jeung fauna. Ti kampung ieu anjeun bisa ngarasakeun pintonan éndah bari ningali kagiatan masarakat tani di suku gunung, aya nu ker ngala suluh atanapi ker mulai mangkat ka ladang di gunung. Hal-hal anu bakal pikaresepeun pikeun anjeun lakukeun di daérah désa ieu nyaéta wisata atikan di leuweung, kémping, naék gunung, sareng agrowisata. Tetep di kampung ieu bakal masihan anjeun hiji pangalaman nu moal kapohokeun sabab ramah tur kearifan lokal masarakat.

Topic: leisures
Urang pernah nyaho naon nu bakal kajadian di mangsa nu bakal datang. Kumaha lamun hiji poe anjeun leungit pakasaban atawa kudu nungkulan kaayaan darurat? Ku kituna, hayu urang nyiapkeun dana darurat pikeun nungkulan hal-hal anu teu disangka-sangka. Nyetel dana darurat mangrupikeun investasi jangka panjang pikeun kaamanan kauangan urang. Ku cara nyetel dana darurat, urang bisa ngarasa leuwih tenang jeung nyingkahan kaayaan nu ngarugikeun finansial. Tong ngantosan dugi ka telat. Mimitian nyetel dana darurat ayeuna, sanajan jumlah leutik. Ku ngahemat saeutik-saeutik, urang tiasa ngahontal udagan dana darurat anu cekap. Kasusah kauangan tiasa kajantenan ka saha wae. Ku netepkeun dana darurat, urang tiasa nyanghareupan kaayaan susah kalayan tenang sareng henteu kedah nginjeum artos atanapi ningkatkeun hutang.

Topic: slice of life
Alesan naha film superhero loba diminati, lain ngan saukur budak leutik wae peminatna, tapi nu geus dewasa oge. Salah sahijina film anu dijieun ku Marvel. Ceuk urang sabab film Marvel berkaitan hiji jeung nu lainna. Jadi kabeh film nu di rilis ku Marvel Cinematic Universe jadi hiji film gede jeung jadi hiji bundel carita nu mibogaan kisah akhir utama. Tiap film nu di rilis mere pituduh kanggo mereskeun film akhir saga-na, nah hal ieu nu ceuk urang lolobana jelema tertarik ku model film siga kieu, aya akhir film nu ditungguan, film teu beak ngan saukur hiji film eta atawa sequel film eta, tapi aya carita gede dibalik sababaraha film.

Topic: leisures
Mesin cuci indung kuring ayeuna geus ruksak pisan, tapi untungna masih bisa dipaké pikeun nyeuseuh. Selang caina teh copot jeung leungit, teu nyaho dimana, waktu harita adi kuring kalah make selang keur ulin cai nepi ka ayeuna can kapanggih. Baheula mah urang kudu mawa cai dina ember kana mesin cuci, tapi ayeuna urang meuli selang sejen nu bisa dipaké pikeun solokan cai, sanajan teu cocog oge. Teras tombol pikeun ngocorkeun caina ogé ruksak, janten urang kedah narik per na manual di tukangeun mesin cuci pikeun miceun cai. Kabeneran upami pengeringna mah tiasa dianggo keneh, upami eta ruksak ogé, geus padamelan nyeuseuh baju bakal janten padamelan anu sesah.

Topic: technology
Laptop gaduh sababaraha kakurangan lamun dibandingkeun jeung personal komputer, nyaeta komponen anu aya di laptop baka leuwih hese diupgrade. Laptop, sami sareng sababaraha alat elektronik anu sanesna biasana gaduh inovasi anu robah-robah gancang pisan, janten upami urang hoyong ngarasakeun parobahan anu nguntungkeun urang biasana anu nganggo personal komputer mah langsung upgrade lantaran leuwih gampang.Tapi kanggo laptop teu gampang ngalakukeun upgrade sapertos di personal komputer. Komponen anu aya dina laptop oge bentukna leuwih alit, janten biaya kanggo ngabenerkeunna oge leuwih awis tibatan personal komputer biasa. Lamun laptop rusak, maka ngabenerkeunna kedah ngabogkar laptopna kabeh, teu sapertos personal komputer anu tiasa dibongkar CPU na. 

Topic: technology
Setres anu kaleuleuwihi sacara otomatis gaduh pangaruh kana fisik urang. Dimimitian tina awak anu karasa capé, nyeri, sareng otot kaku, sadayana biasa dirasakeun ku urang anu aya dina kaayaan setres. Lamun geus kitu, mangka cara pikeun nungkulan setrés, jeung gejala na nyaeta mun ngalakukeun urut, naon wae jenis urutna, kayaning Pijat Shiatsu nu ayeuna di loba dipikaresep. Ngalakukeun urut henteu ngan ukur ngabantosan otot anu tegang tapi ogé ngabantosan ngaleungitkeun setrés, sareng ieu parantos dibuktikeun ku seueur panilitian ku kituna henteu aya ragu ngeunaan efektivitasna. Pijat Shiatsu mangrupikeun salah sahiji terapi alternatif anu tiasa ngabantosan setrés sareng déprési. Shiatsu mangrupikeun jinis pijat ti Jepang. Pijat ieu ngagunakeun tekanan ramo rhythmic pikeun 2-8 ketukan dina runtuyan meridian akupungtur. Tujuanana pikeun ningkatkeun aliran énergi sareng nyaimbangkeun awak.

Topic: slice of life
Kagiatan olahraga teh boga salusin mangpaat lain wae jang kasehatan fisik, tapi oge boga mangpaat jang kasehatan mental atawa psikologis. Nu kahiji nyaeta ngaredakeun kacemasan sabab olahraga teh bisa micu energi positif dina tubuh. Nu kadua nyaeta mangpaat jang ningkatkeun konsentrasi jeung fokus. Mun sering olahraga mah bakal leuwih terlatih dina fokus jeung konsentrasi dina suatu hal. Nu katilu nyaeta ngahindari stress jeung depresi, sabab olahraga teh bisa ngaproduksi hormon nu mawa hawa positif dina tubuh. Nu kaopat nyaeta leuwih optimis jeung leuwih percaya diri. Olahraga teh bisa ningkatkeun rasa optimis jeung percaya diri sabab efek tina olahraga nu bisa numbuhkeun energi positif dina tubuh.

Topic: sports